
70.   AARGANG 


BRIGHAM  YOUNG. 


Jesu  Kristi  Kirke  af  Sidste  Dages  Helliges  anden  Præsi- 
dent, Brigham  Young,  fødtes  1.  Juni  1801  i  Wittingham,  Ver- 
mont. Som  sin  Forgænger  var  han  af  ren  amerikansk  Slægt; 
hans  Fader  deltog  i  Borgerkrigen,  og  hans  Bedstefader  i  Indi- 
anerkrigen. Brigham  blev  opdraget  til  Flid  og  Arbejdsomhed 
og  begyndte  allerede  i  en  Alder  af  sej  sten  Aar  sin  egen  Virk- 
somhed, idet  han  uddannede  sig  i  Tomrer-  og  Malerhaand- 
værket,  en  Uddannelse,  der  siden  skulde  blive  til  saa  stor 
Gavn  under  hans  omfattende  Arbejde  i  Kirkens  Tjeneste. 

I  Foraaret  1830  saa  han  for  første  Gang  et  Eksemplar  af 
Mormons  Bog,  der  blev  vist  ham  af  Ældste  Samuel  H.  Smith, 
Profetens  Broder.  Brigham  Youngs  Undersøgelser  førte  til,  at 
han  blev  fuldt  og  helt  overbevist  om,  at  Joseph  Smith  var  en 
sand  Guds  Profet  og  Mormons  Bog  en  guddommelig  Opteg- 
nelse, og  han  blev  derfor  døbt  og  bekræftet  at  være  Medlem 
af  Kirken  14.  April  1832.  Fra  det  Øjeblik,  Brigham  blev  dobt, 
blev  han  en  utrættelig  og  frimodig  Forkynder  af  Evangeliets 


38 

rene  Principper,  saaledes  som  de  var  blevet  aabenbarede  for 
Profeten  Joseph  Smith. 

I  Slutningen  af  1832  rejste  han  sammen  med  flere  Ældster 
til  Kirtland,  Ohio,  og  der  fandt  det  højtidelige  første  Møde 
Sted  mellem  Joseph  Smith  og  Brigham  Young.  Samme  Dags 
Aften  bad  Profeten  Broder  Brigham  om  at  bede,  og  som  han 
bad,  talte  han  med  et  fremmed  Tungemaal.  Profeten  modtog 
Oversættelsesgaven  og  sagde,  at  det  var  det  rene  Sprog,  Adam 
havde  talt  i  Edens  Have.  Efter  at  Brigham  havde  forladt  Væ- 
relset, udtalte  Joseph  Smith  den  Profeti,  at  »den  Tid  vil 
komme,  da  Broder  Brigham  skal  præsidere  over  denne  Kirke«, 
en  Profeti,  der  gik  i  bogstavelig  Opfyldelse  efter  Profetens 
Martyrdød. 

Efter  at  have  dobt  mange  nye  Medlemmer  og  været  virk- 
som ved  Oprettelsen  af  flere  nye  Grene  i  Kirken,  forte  han 
1833  et  lille  Selskab  af  Kirkens  Medlemmer  fra  det  nordlige 
til  Kirtland,  Ohio,  i  hvilken  By  han  senere  blev  en  betyd- 
ningsfuld Personlighed,  delagtig  i  Byens  Vækst  og  Udvikling. 
Denne  Rejse  kan  betegnes  som  en  Indledning  til  hans  store 
Arbejde  i  Egenskab  af  Pionerforer  i  de  senere  Aar. 

Da  Zions  Lejr  blev  organiseret  med  den  Hensigt  at  bringe 
Forraad  til  og  opmuntre  de  af  Kirkens  Medlemmer,  der  var 
blevet  fordrevet  til  Missouri,  og  der  behovedes  modige,  stærke 
og  udholdende  Mænd,  var  Brigham  Young  mellem  de  faa 
Trofaste,  der  foretog  denne  vidunderlige  Pilgrimsfærd  til  og 
fra  Missouri,  og  han  udførte  sit  Værk  med  frejdigt  Mod  uden 
nogensinde  at  knurre  mod  Herren  og  hans  Profet. 

Da  han  omsider  vendte  tilbage  til  Kirtland,  efter  at  have 
foretaget  en  Rejse  til  Fods  paa  2000  engelske  Mil,  tilbragte 
han  Resten  af  Aaret  med  at  arbejde  dels  paa  Kontoret,  i  Sko- 
len og  i  Templet.  Den  14.  Februar  1835  blev  de  tolv  Apostles 
Quorum  oprettet  for  første  Gang  i  denne  Uddeling,  og  Brig- 
ham Young  var  mellem  de  Tolv.  Nu  blev  det  hans  Opgave  om 
Sommeren  at  prædike,  dobe  og  oprette  Grene,  om  Vinteren  at 
fuldfore  Kirtland  Templet,  hvilket  han  udrettede  med  ene- 

staaende  Dygtighed.  Siden  fortsatte  han  med  at  missionere, 
og  under  Frafaldet,  efter  den  okonomiske  Katastrofe  i  1837, 
stod  han  trofast  ved  Profetens  Side,  og  medens  man  fra  mange 
Sider  vendte  sig  imod  denne  og  falskelig  anklagede  ham,  er- 
klærede Brigham  aabent  for  alle  Fjender,  at  Joseph  var  Guds 
Profet. 

Saa  stærkt  blev  Hadet  til  Brigham  Young  paa  Grund  af 
denne  Trofasthed,  at  han  blev  nødsaget  til  at  forlade  Kirtland 
for  at  undslippe  Hobens  Raseri.  1838  ankom  han  til  Far  West, 
og  snart  efter  flyttede  hele  Kirken  fra  Ohio  til  Missouri.  Imid- 
lertid blev  Profeten  og  andre  Brødre  forraadt  af  Frafaldne, 
truet  med  Døden  og  kastet  i  Fængsel.  I  denne  Periode  virkede 
Brigham  Young  i  sit  Kald  som  Apostel  og  lagde  Planen  til 
Udvandringen  fra  Missouri,  der  var  fremkaldt  af  Guvernør 
Boggs  grusomme  og  uretfærdige  Styrelse. 

Under  denne  Udvandring  gav  Brigham  Young  et  Eksempel 
paa  sine  store  Evner  som  Organisator  og  Pioneranfører,  Evner 
som  Forsynet  i  saa  rigt  Maal  gav  ham  Anvendelse  for  under 
de  Sidste  Dages  Helliges  store  Udvandring  ti  Aar  senere.  I 
Mellemtiden  gjorde  han  beundringsværdige  Anstrengelser  for 
sine  Brødre  og  Sostre  i  Pagten,  og  det  lykkedes  ham  ogsaa  at 
bringe  dem  alle  i  Sikkerhed;  siden  gik  han  paa  Mission  til 
England,  drog  ud  »uden  Pung  og  Taske«  og  tilførte  derovre 
Kirken  Tusinder  af  nye  Medlemmer.  Efter  sin  Hjemkomst 
blev  han  ifølge  en  Aabenbaring,  givet  til  Joseph  Smith,  op- 
højet til  Præsident  for  de  tolv  Apostles  Quorum  og  var  saa- 
ledes  af  Gud  udpeget  til  at  blive  Josephs  Efterfølger  som  Kir- 
kens Overhoved.  Pagtens  Bog  124.  Kpt.,  27.  Vers. 

I  Nauvoo  blev  Brigham  Medlem  af  Byraadet  og  tog  aktiv 
Del  i  Byens  Udvikling,  medens  han  stadig  varetog  sine  Plig- 
ter som  Apostel,  ledede  Salget  af  Landomraader,  hjalp  de 
indvandrende  Søskende  til  rette  og  paa  alle  Maader  gjorde  sit 
til  at  lette  Profeten  Joseph  Smiths  mange  Byrder.  I  alt  dette 
viste  han  sig  at  være  usædvanlig  energisk  og  begavet  og  var 
Profeten  til  stor  Hjælp. 

Han  var  paa  en  mindre  Missionsrejse,  da  han  erfarede 
Joseph  og  Hyrum  Smiths  Martyrdod,  og  vendte  derfor  straks 
tilhage  til  Nauvoo.  Da  de  Tolv  hlev  opholdt  som  Kirkens 
øverste  Autoritet,  rejste  Brigham  Young  sig  for  at  tale  og  hlev 
da  i  Mængdens  Overværelse  omdannet  ved  Guds  Aand  og 
Kraft,  saa  at  hans  Skikkelse,  Ansigt  og  Stemme  syntes  at  være 
den  henfarne,  martyrkronede  Profets.  Selv  Ikke-Medlemmer 
blev  slaaet  med  Forundring  og  troede  at  se  og  hore  den  bort- 
gangne  Seer. 

Fra  dette  Øjeblik  var  Tvivl  og  Uvished  banlyst  fra  de  Tro- 
fastes Hjerter,  og  de  var  fuldt  og  fast  overbeviste  om,  at  Jo- 
seph Smiths  Kappe  nu  hvilede  paa  Brigham  Youngs  Skuldre. 
Saaledes  fortsattes  Herrens  Værk;  midt  under  Forfolgelse  og 
Bespottelse  og  Had  stod  Brigham  Youngs  rolige,  kraftige  Høv- 
dingeskikkelse —  aldrig  nolende,  aldrig  vaklende,  men  be- 
standig raadende  og  vejledende  og  forordnende.  1846  begyndte 
den  store  Udvandring,  efter  at  20.000  Sidste  Dages  Hellige  var 
blevet  berøvet  deres  Hjem  og  drevet  ud,  midt  om  Vinteren, 
paa  Jovas  Prærier. 

Det  maatte  ikke  blot  være  en  stor  Mand,  der  skulde  være 
deres  Fører,  men  en  Mand,  hvis  Storhed  bestod  i  Tro  paa  Gud 
og  Inspiration  og  Styrke  fra  Gud.  En  saadan  Mand  var  Brig- 
ham  Young,  en  sand  »Herrens  Love«,  og  dog  barnlig  og 
ydmyg  for  Herren.  De  store  Skarer  sogte  et  Land,  de  vidste 
ikke  hvor;  de  var  fattige,  og  nogle  af  dem  var  syge;  mange 
Børn  blev  født  i  Lejrene.  For  at  holde  Modet  oppe  lod  Brig- 
ham Young  dem  samle  sig  rundt  omkring  Lejrbaalet  for  at 
synge  og  spille  sammen.  Efterhaanden  krydsedes  Missisippi- 
floden,  og  Winter  Quarters  blev  anlagt,  hvor  han  sorgede  for 
alle  nødvendige  Bekvemmeligheder.  Derpaa  drog  han  og  147 
andre  —  imellem  hvilke  der  var  tre  ædle,  trofaste  Kvinder  — 
ud  paa  den  farefulde  Rejse  tværs  over  Sletterne. 

24.  Juli  1847  ankom  de  til  Saltsodalen.  Præsident  Young 
selv  var  syg  og  korte  i  Apostlen  Wilford  Woodruf f s  Vogn;  da 
hans  Øjne  hvilede  paa  Dalen,  udbrod  han:  »Dette  er  Stedet.« 

Det  var  en  øde  Ørken,  men  Gud  havde  vist  ham  Stedet  i 
et  Syn,  og  han  kendte  Dalen,  da  han  saa  den  med  sine  natur- 
lige Øjne.  Han  tog  straks  fat  paa  Anlæggelsen  af  Byen  og  ind- 
rettede Huse,  Gader  og  Alleer  efter  et  Mønster,  som  de  fleste 
af  Utahs  Pionerbyer  tog  op  efter  ham. 

I  August  vendte  Præsident  Young  tilbage  til  Winter  Quar- 
ters,  og  undervejs  modte  han  over  2000  Sidste  Dages  Hellige, 
der  naaede  Saltsodalen  henad  Efteraaret.  I  Winter  Quarters 
blev  han  opholdt  af  de  Tolv  som  Kirkens  Præsident.  26.  Maj 
forlod  han  atter  Winter  Quarters  for  at  vende  tilbage  til 
Saltsodalen;  han  efterlod  sig  da  et  Hjem,  Moller  og  anden 
Ejendom. 

Dette  var  femte  Gang,  han  havde  forladt  Hjem  og  Ejen- 
dom for  Evangeliets  Skyld. 

Nu  gryede  en  ny  Tid  for  Kirken,  thi  den  var  Tusinder  af 
Mile  borte  fra  Hobens  Intolerance  og  Vold.  Man  var  i  en  Ør- 
ken, men  frie  og  lykkelige.  Ingen  Mand  i  Kirken  —  hverken 
før  eller  siden  —  var  bedre  egnet  til  at  tage  Ledelsen  ved  Op- 
rettelsen af  et  stort  Samfund  end  Brigham  Young. 

Han  var  Utahs  første  Guvernør  i  ni  samfulde  Aar  og  sty- 
rede Territoriet  til  Indbyggernes  og  De  forenede  Staters  Præ- 
sidents fulde  Tilfredshed.  I  April  1853  blev  Hjørnestenen  ned- 
lagt til  Saltsostadens  store  Tempel,  der  forst  fuldendtes  40  Aar 
senere.  For  dets  Fuldendelse  lagde  han  Grundstenen  til  tre 
andre  Templer  i  St.  George,  Manti  og  Logan.  I  hele  sin  Leve- 
tid i  Utah  arbejdede  han  ihærdigt  for  Kirkens  Vel  baade  i 
aandelige  og  i  verdslige  Anliggender.  Han  byggede  Moller  og 
Fabriker,  anlagde  Jernbaner  og  Telegraflinjer,  grundlagde 
Universitetet  og  rejste  Højskoler  og  Læreanstalter.  I  30  Aar 
var  han  Kirkens  Præsident  og  gjorde  i  den  Tid  et  umaadeligt 
Arbejde  for  Evangeliet,  idet  han  aabnede  nye  Missionsmarker 
og  lod  de  sande  Principper  forkynde  over  hele  Verden. 

William  H.  Seward,  der  var  Minister  under  Abraham  Lin- 
coln, udtalte,  at  Amerika  aldrig  havde  frembragt  en  storre 
Statsmand  end  Brigham  Young. 


44 

Den  29.  August  1877  afgik  han  ved  Doden  i  sit  Hjem  i  Salt 
Lake  City.  Hans  Begravelse  overværedes  af  over  30.000  Men- 
nesker, der  anerkendte  ham  som  Tidens  dygtigste  Pioner,  Or- 
ganisator og  Statsmand. 

Salig  er  den,  hvis  Hjælp  Jakobs  Gud  er,  hvis  Haab  er  til 
Herren  hans  Gud.  David. 


TOLERANCE. 

»Vi  fordrer  Ret  til  at  dyrke  Gud  den  Almægtige  i  Over- 
ensstemmelse med  vor  egen  Samvittigheds  Bydende  og  ind- 
rømmer alle  Mennesker  den  samme  Rettighed.  Lader  dem  til- 
bede hvad  som  helst,  hvor  som  helst  og  paa  hvilken  som  helst 
Maade  de  behager.« 

Med  disse  ophøjede  og  ædle  Ord  gør  Mormonismen  Tole- 
rancen til  et  af  sine  Grundprincipper  og  stiller  sig  derved  ikke 
alene  paa  Kulturens  og  Oplysningens  Side,  men  hævder  paa 
denne  Maade  tillige,  hvor  højt  den  staar  over  mange  andre 
store  Religionssystemer. 

I  skarp  Modsætning  til  Jesu  Kristi  Kirke  af  Sidste  Dages 
Hellige  staar  Katolicismen,  der  paa  det  strengeste  fordømmer 
dette  at  tolerere  Medmenneskers  afvigende  religiøse  Anskuel- 
ser. 

Som  et  uhyggeligt  og  dystert  Mindesmærke  over  Katolicis- 
mens Intolerance  bevarer  Menneskeheden  i  sin  Erindring  In- 
kvisitionens Rædsels-Historie. 

Paa  et  Møde  i  Verona  1184  organiseredes  den  biskoppelige 
Inkvisition;  Pave  Lucius  III  gjorde  det  til  en  Pligt  for  Bi- 
skopperne at  opsøge  og  straffe  alle  de  »Kættere«,  de  kunde  faa 
fat  paa,  og  Kejser  Frederik  Barbarossa  erklærede  alle  »Kæt- 
tere« Krig. 

Paa  det  4.  Lateranmøde  1215  blev  det  gjort  til  Bispernes 
Hovedpligt  at  opspore  og  straffe  anderledes  Troende.  Hver 


Biskop  skulde  een  eller  to  Gange  aarlig  visitere  sit  Stift  og  i 
hvert  Sogn  indsætte  tre  Mænd,  som  ved  Ed  forpligtede  sig  til 
at  angive  alle  dem,  der  var  mistænkt  for  at  udtale  en  anden 
religiøs  Anskuelse  end  Katolicismen. 

Den,  der  husede  et  saadant  Menneske,  truedes  med  at 
miste  Formue  eller  endog  Livet;  det  Hus,  hvori  man  fandt  en 
saadan  Person,  skulde  nedrives.  Den,  der  ikke  mødte  efter 
Stævning,  gjaldt  for  skyldig;  den,  der  mødte,  blev  fængslet. 
Den,  der  benægtede  en  Anklage,  underkastedes  Tortur;  den, 
der  tilstod,  straffedes  —  ofte  med  Døden  paa  Baalet,  de  be- 
rygtede Autodaféer.  Saaledes  lod  den  spanske  Storinkvisitor 
Thomas  de  Torquemade  i  Løbet  af  sytten  Aar  8.800  Menne- 
sker brænde,  mens  han  lod  90.000  Mennesker  straffe  med 
Hudfletning,  Fængsel,  Konfiskering  af  Formue  o.  m.  m. 

Men  den  katolske  Kirke  er  ikke  alene  om  disse  Intoleran- 
cens Rædsler.  Blandt  de  mange  Eksempler,  Historien  har  at 
opvise,  glemmer  de  Sidste  Dages  Hellige  aldrig  det  Had  og  det 
Snæversyn,  der  mødte  Mormonismens  Pionerer,  og  som  bl.  a. 
resulterede  i  Joseph  Smiths  Martyrdød. 

Om  Tolerance  og  dens  Modsætning,  Intolerance,  citerer  vi 
følgende  fra  William  George  Jordans  Bog  »Store  Sandheder«: 

»Intolerancen  anerkender  kun  et  Synspunkt  i  enhver  Sag 
—  sit  eget.  Den  tror  at  have  Monopol  paa  at  tænke  og  at 
have  den  højeste  og  eneste  Ret  over  Visdom  og  Sandhed  i  et- 
hvert Livsforhold. 

Tolerancen  er  en  rolig,  højmodig  Agtelse  for  andres  Me- 
ninger, selv  for  sine  Fjenders.  Den  anerkender  ethvert  Men- 
neskes Ret  til  at  tænke  sine  egne  Tanker,  til  at  leve  sit  eget 
Liv,  til  at  være  sig  selv  i  alle  Ting,  saa  længe  det  ikke  gaar 
mod  andres  Rettigheder.  Tolerance  vil  sige  at  give  til  andre 
den  samme  Frihed,  som  vi  selv  kræver.  Tolerance  er  stiltiende 
Retfærdighed  blandet  med  Sympati.  Hvis  den,  som  er  tole- 
rant, ønsker  at  vise  andre  Sandheden,  som  han  ser  den,  søger 
han  med  Venlighed  og  Beherskelse  at  forklare  den  Maade, 
hvorpaa  han  har  fundet  Fred,  Vished  og  Hvile;  han  soger  at 

hæve  dem  til  Anerkendelsen  af  hojere  Idealer,  saaledes  som 
han  har  fundet  dem  inspirerende.  Tolerancen  bruger  ikke  Ar- 
gumentets Hammer,  Sarkasmens  Kølle  eller  Latterliggørelsens 
Klinge,  naar  Menneskers  Svagheder  eller  Fejl  diskuteres.  Den 
kan  snærte  til  en  Tidsalders  Ondskab,  men  den  er  venlig  og 
blid  mod  Individer;  den  kan  flænge  Synden,  men  ikke  Syn- 
deren. 

Tolerance  faar  Mennesket  til  at  betragte  Sandheden  som 
noget  højere  end  den  personlige  Mening;  den  lærer  det  at  leve 
med  sit  Livs  Vinduer  aabne  ud  mod  Øst  for  at  indfange  de 
første  Straaler  af  Sandhedens  Solskin,  ligemeget  hvorfra  de 
kommer,  og  at  overbevise  sig  om,  at  den  Tro,  som  han  saa 
haardt  fordommer,  maaske  ejer  den  Sandhed,  han  attraar, 
dersom  han  bare  vil  se  ind  i  den  og  forvisse  sig  om  dens  Ind- 
hold, førend  han  fordømmer  den. 

Tolerance  er  i  Udvikling;  Intolerance  tror  derimod  at  have 
lært  alt  og  ikke  at  kunne  lære  mere.« 

For  de  Hellige  er  det  en  Lykke,  at  Profeten  Joseph  Smith 
har  oplyst  dem  om  Tolerancens  Rigtighed  og  Privilegium. 

Naar  man  ser  tilbage  paa  hine  trange  Tider,  hvor  det  var 
forbundet  med  uhyre  Vanskeligheder  og  Farer  at  holde  Sand- 
hedens hvide  Banner  loftet  op  over  den  lidende  og  kæmpende, 
elskende  og  hadende  Menneskehed,  saa  ser  man  først  ret, 
hvilken  umaadelig,  uvurderlig  Velsignelse  der  ligger  i  Jesu 
Kristi  Kirkes  ellevte  Trosartikel. 


JEG  VIL. 

Der  var  en  Mand  i  Landet  Uz,  hans  Navn  var  Job,  og 
denne  Mand  var  god  og  retsindig  og  ærede  Gud  og  flyede  det 
Onde. 

Ham  var  fodt  syv  Sønner  og  tre  Dotre.  Og  han  ejede  uhyre 
Hjorder  af  Kameler,  Faar,  Okser  og  Aseninder  og  saare  meget 

Tjenestefolk.  Men  Fjender  røvede,  hvad  Lynet  ikke  dræbte  af 
alt  hans  Kvæg;  og  Stormen  ihjelslog  alle  hans  Børn. 

Job  sagde:  »Nøgen  kom  jeg  af  Moders  Liv,  nøgen  vender 
jeg  atter  did.  Herren  gav,  Herren  tog,  Herrens  Navn  være 
lovet!« 

Og  under  alt  dette  syndede  Job  ikke  og  forhærdede  sig 
ikke  mod  Gud.  Da  blev  Job  slaaet  med  onde  Bylder.  Som  en 
sort  og  stinkende  Pest  dækkede  de  hans  Legeme  fra  Isse  til 
Fod.  Hans  Hustru  sagde:  »Staar  Du  endnu  fast  ved  din  Tro? 
Sig  Gud  Farvel  og  do!«  Job  svarede:  »Du  taler  som  en  taabe- 
lig  Kvinde.  Dersom  vi  har  faaet  det  Gode  af  Gud,  skal  vi  da 
ikke  ogsaa  modtage  det  Onde?«  Og  under  alt  dette  syndede 
Job  ikke  og  forhærdede  sig  ikke  mod  Gud.  Men  da  Jobs 
bedste  Venner  kom  til  ham  og  for  hans  Bylder  næppe  kendte 
ham  igen,  da  voksede  hans  Smerte  og  blev  saa  stor,  at  han 
ikke  talte,  og  ingen  vovede  at  tale  til  ham  i  syv  Dage  og  syv 
Nætter.  Da  aabnede  Job  sin  Mund  og  sagde:  »Hvorfor  gav 
Gud  Livet  til  de  Bedrøvede  og  Lyset  til  den  Ulykkelige? 

Forbandet  være  den  Dag,  jeg  blev  født,  og  den  Nat,  som 
hviskede:  et  Menneske  er  avlet!« 

Dette  er  Fortællingen  om  en  hjemsøgt  Mand,  en  skuffet 
Mand,  en  Mand,  der  var  god  og  retsindig,  men  som  blev 
hjemsøgt  af  Sorger,  Lidelser  og  Skuffelser.  Trehundrede  Mil- 
lioner Tilhængere  af  det  tyvende  Aarhun diedes  Kristendom 
læser  denne  Fortælling  og  ynkes  over  Manden,  som  blev 
ramt,  og  synes  i  deres  Hjertes  Inderste:  Han  blev  provet  for 
haardt,  og  han  var  dog  saa  god  og  saa  retsindig!  Vel  sandt, 
ingen  misunder  Job  hans  Skæbne,  Gud  selv  ynkedes  over 
ham. 

Men  alle  de  mange  Mennesker,  hvis  Liv  er  idel  Tomhed, 
der  fylder  det  med  Forfinelse  og  Blødagtighed,  opblæst  Hov- 
mod og  falsk  Beskedenhed,  Gogl,  Tant,  Bedrag  og  Dovenskab 
eller  i  det  mindste  Magelighed,  I,  som  aldrig  blev  i  den  Grad 
hjemsøgte,  men  tværtimod  avledes  i  Fred  og  i  Fryd,  med 
stærke  Næver  og  klare  Hjerner,  i  et  Land,  hvor  Markerne 

bugner  af  Overflod  og  Lofterne  fyldes  af  Korn,  I,  som  sendtes 
ud  i  Verden  med  Mindet  om  en  elskelig  Moder  og  en  god- 
hjertet Fader,  i  hvert  Fald  med  glade  Minders  lyse  Blomster- 
flor, I,  som  kunde  læse  om  alt  godt  og  smukt,  som  kunde 
skrive  de  ommeste  og  lyseste  Ord,  I,  som  kunde  drage  en 
Kreds  af  Venner  om  Jer,  I,  som  dog  blot  kendte  et  venligt 
Hjem,  bare  een  eneste  Menneskesjæl,  der  kom  Jer  uselvisk 
i  Mode  —  for  Jer  ligger  Verden  og  Velsignelserne  rede,  og 
ubegrænset  er  den  Herlighed  og  Kundskabsfylde,  I  kan  vinde 
Jer,  om  I  blot  vil.  Men  Viljeanspændelse  og  Energiudfoldelse 
er  nødvendig.  Ingen  skal  nedgrave  sine  Talenter  eller  odsle 
dem  tankeløst  bort. 

Se  her  et  straalende  Vidnesbyrd  om  eksempellos  Energi. 
Læg  Mærke  til,  at  det  ikke  er  nogen  Fabel,  jeg  nu  fortæller, 
men  en  sandfærdig  Beretning  om  et  levende  Menneske. 

Amerikanerinden  Helen  Keller  berøvedes,  nitten  Maaneder 
gammel,  baade  Syn  og  Horelse  af  en  voldsom  Hjerne-  og 
Underlivsbetændelse.  Blind  og  dovstum  voksede  hun  op, 
blind  og  dov  er  hun  vedbleven  at  være.  Ikke  desto  mindre 
har  hun  bragt  det  saa  vidt,  at  hun  i  1904,  24  Aar  gammel, 
stod  saa  højt  som  nogen  anden  ung  Pige  i  den  Alder.  Ved  et 
Mirakkel  af  Energi  lærte  hun,  skønt  blind  og  døv  og  født 
stum,  dog  at  tale,  ja  ikke  nok  dermed,  men  hun  lærte  Hi- 
storie og  Fransk,  blev  hjemme  i  Moliére,  Lafontaine,  Racine, 
lærte  Latin  og  læste  i  sit  fjortende  Aar  Cæsars  Gallerkrig,  blev 
dygtig  i  Arithmetik  og  Geometri,  i  Fysik,  Geografi  og  i  det 
tyske  Sprog,  hun  behersker  nu  Tysk  og  Fransk  ligesaa  godt 
som  sit  Modersmaal,  læste  sej  sten  Aar  gammel  Shakespeare, 
Burke  og  Macaulay,  studerede  Græsk  og  forberedte  sig  til 
Universitetets  Adgangseksamen,  tog  Filosofikum  og  skrev,  for 
ligesom  at  sætte  Kronen  paa  Værket,  en  Række  Boger,  der  er 
spredt  over  hele  Jordkloden. 

Hvilke  Vanskeligheder,  der  frembød  sig  for  hende  ved 
Eksamen,  da  de  skriftlige  Opgaver  her  var  fremstillede  i  et 
andet  System  end  den  Blindeskrift,  hvortil  hun  var  vant, 
vilde  det  være  for  vidtløftigt  at  udvikle  her,  men  hun  over- 

vandt  alt,  som  hun  hidtil  har  overvundet  enhver  Vanskelig- 
hed paa  sin  Vej. 

Naar  hun  skriver  paa  Skrivemaskine,  lider  hun  under,  at 
hun  ikke  kan  se  det  for  sig,  hun  har  skrevet,  idet  hun  ikke 
kan  overse  det  hele  og  foretage  sine  Rettelser.  Dog  er  hendes 
Stil  klar,  hendes  Engelsk  almindelig  beundret,  og  lidt  efter 
lidt  er  hun  blevet  i  Stand  til  at  udskille  enhver  Vending,  der 
er  formet  af  Folk,  som  har  normale  Sanser,  og  udelukkende 
anvende  Ord  og  Lignelser,  der  svarer  til,  hvad  hun  har  op- 
levet personligt  og  opfattet  paa  sin  Maade. 

Visse  Dage  maa  hun,  trods  den  mest  anspændte  Opmærk- 
somhed, anvende  Timer  paa  at  læse,  hvad  en  anden  kan 
overse  i  Minutter. 

Men  hun  vil! 

Naar  man  betænker,  hvor  forholdsvis  lidet  af  Verdens- 
litteraturen der  er  trykt  med  Blindeskrift,  maa  man  forbavses 
over  hendes  Kundskabsfylde,  og  naar  man  betænker  hendes 
isolerede  Stilling,  det  Blindhedens  og  Døvhedens  dobbelte 
Fængsel,  hvori  hun  lever,  hendes  hele  ulykkelige  Tilstand, 
hvorledes  hun  har  maattet  holde  Hus  med  sin  Tid  for  at  naa 
til  de  Højder,  hvor  hun  staar,  saa  ser  man,  hvilken  uhort 
Energi  der  kan  udfoldes  af  Verdens  mest  hjælpeløse  Men- 
neske, medens  mange  af  os  Sunde  og  Raske  staar  langt,  langt 
tilbage  for  hende,  ikke  alene  forholdsvis,  men  ogsaa  reelt. 

Og  den,  der  tilhører  Jesu  Kristi  Kirke  af  Sidste  Dages  Hel- 
lige, har,  foruden  Evnen,  det  som  vi  kunde  kalde  det  højere 
Liv,  der  gør  ham  skikket  til  at  anvende  Evnen  i  Guds  Navn, 
til  Guds  Ære  og  til  Guds  evindelige  Velbehag. 

Men  det  første  af  alt  er  dette:  Jeg  vil! 

Einar  Kiær. 


SANDHEDEN. 

Den  navnkundige,  engelske  Filosof  John  Stuart  Mill  har 
sagt:  »Ingen  Filosofi  er  mulig,  hvor  Frygten  for  Tankens  Føl- 
ger er  stærkere  end  Kærlighed  til  Sandhed.« 

Overfort  paa  Mormonismen  forstaas  denne  Sætning  saa- 
ledes,  at  mange  Mennesker  gaar  uden  om  dens  Sandheder, 
fordi  de  er  bange  for  eller  noler  med  at  bekende  sig  aabent  og 
frit  som  Tilhængere  af  disse  Sandheder;  thi  Mormonismen  er 
en  i  mange  Lejre  fuldkommen  misforstaaet  og  undervurderet 
Lære. 

Sandheden  er  altid  ilde  hørt,  siges  der,  og  derfor  tilbage- 
viser Folk  i  deres  Uvidenhed  Sandheden,  lidet  anende,  at 
hvad  der  i  Verdens  Øjne  er  intet  —  eller  maaske  mindre  end 
intet  —  kan  i  Guds  alt  gennemskuende  Øjne  være  betydnings- 
fuldt, fordi  det  er  sandt. 

Hvor  mange  Mennesker  skyder  ikke  en  virkelig  ren  og  op- 
højet Tanke  fra  sig,  fordi  de  ser,  at  skal  de  gaa  ind  paa  den, 
gribe,  den,  holde  den  fast  og  overføre  den  paa  deres  eget  Liv, 
vil  den  kræve  Ofre  af  dem,  som  de  ikke  har  Styrke  og  Vilje- 
kraft nok  til  at  bringe. 

Og  hvor  mange  er  der,  som  overhovedet  indlader  sig 
paa  at  søge  efter  Sandheden  eller,  naar  den  staar  for  dem, 
da  at  granske  og  overbevise  sig  om  den.  En  gammel  hinduisk 
Tænker  skrev  en  Gang  disse  vise  Ord: 

»Udtal  aldrig  de  Ord:  »Jeg  kender  ikke  dette,  derfor  er 
det  forkert.«  Man  maa  forske  for  at  kende,  kende  for  at  for- 
staa,  forstaa  for  at  dømme.« 

Man  har  ofte  sagt  til  os,  at  vi  er  Taaber,  fordi  vi  bekender 
os  til  Jesu  Kristi  Kirke.  Herpaa  har  vi  svaret  disse  Uvidende: 
»Kender  I  vor  Kirke?  Har  I  læst  dens  Skrifter?  Har  I  nogen- 
sinde overværet  et  af  vore  Møder?  Kort  sagt:  Kender  I  Mor- 
monismen?« 

Nej,  de  kendte  den  ikke.  De  havde  aldrig  forsket  den,  al- 
drig prøvet  at  forstaa  den;  og  dog  dømte  de  den. 

Thi  den,  der  først  griber  een  af  dens  Sandheder,  rives  nød- 
vendigvis med,  slaaet  af  den  klare  Logik  i  dens  Filosofi,  gre- 
bet af  dens  overbevisende  Kraft.  Ingen  velklingende  Fraser, 
ingen  teologiske  Spidsfindigheder,  intet  nok  saa  snildt  ud- 

tænkt  Menneskeværk  staar  blot  i  ringeste  Grad  Maal  med 
Mormonismens  lysende,  evige,  udødelige  Lære. 

Den  er  Sandheden.  Einar  Kiær. 


FOR  SENT. 

Der  er  flere  Mennesker  i  denne  Verden,  der  hungrer  efter 
Venlighed,  Sympati,  Venskab  og  Kærlighed,  end  der  er  Men- 
nesker, som  hungrer  efter  Brød. 

Vi  afholder  os  ofte  fra  at  sige  et  hjerteligt,  opmuntrende 
Ord,  selv  hvor  vi  véd,  at  man  kender  vore  Følelser,  af  Frygt 
for  at  gøre  Vedkommende  alt  for  fortrolig  eller  familiær.  Lad 
os  nedrive  disse  Forbeholdets  Skanser  og  lade  vore  Følelsers 
Flodbølge  frit  strømme  ind.  Der  er  rejst  meget  faa  Mindes- 
mærker til  Ære  for  de,  der  har  fejlet  i  Livet  paa  Grund  af 
for  megen  Ros. 

Der  er  indhugget  flere  Lovord  i  Gravstene,  end  de  Døde, 
som  disse  Stene  er  rejst  over,  nogensinde  har  hørt  i  levende 
Live.  Men  Mennesket  bryder  sig  ikke  om  Smiger,  det  begærer 
ærlig  Anerkendelse  af,  hvad  det  har  udrettet,  retfærdig  Værd- 
sættelse af  deres  Gerning  og  Sympati  for  det,  de  kæmper  for 
at  komme  til  at  udrette. 

Hvor  kan  det  være,  at  Døden  pludselig  gør  os  klar  over 
hundrede  Dyder  hos  et  Menneske,  som  syntes  ret  almindeligt 
og  fejlfuldt  da  det  levede?  Saa  taler  vi  om  dette  Menneske 
som  om  det  var  en  Engel,  der  havde  levet  i  vor  By  i  aarevis, 
og  som  om  vi  nu  først  havde  opdaget  ham. 

Hvis  han  bare  havde  kunnet  høre  de  Ord,  mens  han  le- 
vede, vilde  de  have  været  en  Inspiration  for  ham,  naar  han 
var  træt  og  knuget  af  Livets  Prøvelser.  Men  nu  er  Ørerne  luk- 
kede for  al  jordisk  Musik,  og  selv  om  de  kunde  høre  vor  Ros, 
vilde  Ordene  kun  være  unyttige  Budbringere  om  en  Kærlig- 
hed, som  kom  —  for  sent.  „.'.„.        _  _     , 

W  ilham  George  Jordan. 

DIGT. 

I  Tankernes  Rige,  i  Kundskabens  Land 
staar  Maalet,  der  vinker  vor  frejdige  Stand. 
Vi  véd,  det  er  evigt;  det  slukkes  ej  af 
de  skummende  Bolger  paa  Tidernes  Hav. 
Og  lysne  en  Gang  for  den  Ringestes  Syn, 
og  ramme  den  sejrende  Udaad  som  Lyn 
skal  Sandhed! 

Og  Ungdommens  Hjerte  er  Drømmenes  Hjem; 
der  myldre  de  tonende  Billeder  frem, 
og  Farve  de  faa  af  vort  bankende  Blod, 
og  Højhed  og  Glans  af  vort  svulmende  Mod. 
Ja,  løfte  vor  Attraa,  som  Lærken,  mod  Sky, 
og  Aandens  vaarfrodige  Kræfter  forny 
skal  Skønhed! 

Og  hvad  er  saa  skønt,  som  naar  Aftenens  Glød 
hensmelter  i  Morgenen,  straalende  rød; 
naar  Mindet,  opgravet  af  Højenes  Muld, 
omsmedes  til  Haabets  det  fagreste  Guld? 
Lad  Stormene  gaa  over  Fjeld,  over  Vang, 
dog  aldrig  forstummer  Forjættelsens  Sang 

i  Norden!  Carl  Ploug. 


DØDSFALD. 

Sven  Mellin,  Namsos,  afgik  ved  Døden  den  28.  Decbr.  1920, 
henimod  60  Aar  gammel,  som  en  trofast  Sidste  Dages  Hellige. 

